শুরুতে একটু ভীত ছিলাম। কারণ, আমার ইংরেজি জ্ঞান খুব একটা ভালো না। কিন্তু যখন বাংলাদেশি বন্ধুদের সঙ্গে মেশা শুরু করি তখন ধীরে ধীরে ভয় কাটতে শুরু করে। তারা আমার ইংরেজি বলতে পারা ভালোভাবেই নিয়েছে। তাদের সঙ্গে মেশার পর আমার একটু পরিবর্তন হয়েছে বুঝতে পারছিলাম। আমি আগের চেয়ে অনেক বেশি আত্মবিশাসী এবং সাহসী হয়েছি। স্বেচ্ছাসেবকদের মধ্যে আমি সাংবাদিক হওয়াতে ছবি তোলাসহ, দৈনন্দিন কর্মকাণ্ডের প্রতিবেদন করতে হয়েছে। যা সত্যিই উপভোগ করেছি। সবশেষে বলতে চাই, এই ক্যাম্প আমাকে সুন্দর কিছু স্মৃতি দিয়েছে। প্রিয় বন্ধুদের দেখতে আগামী বছর বাংলাদেশে যেতে চাই।